Kristijana Vălčevová

Kristijana Vălčevová (; * 12. marec 1959, Sofia) je bulharská zdravotná sestra. Patrila medzi šesť uväznených bulharských zdravotníkov v Líbyi, obvinených z úmyselného nakazenia viac ako 400 detí vírusom HIV v nemocnici al-Fatah v Bengázi.http://www.bta.bg/site/libya/en/10foreignmedia.htm

 Osobný život 
Vălčevová sa narodila do farmárskej rodiny v Sofii a v roku 1991 sa rozhodla usadiť v zahraničí. Vybrala si Líbyu kvôli slnečnému podnebiu a dobrým platom. Začala pracovať na oddelení hemodialízy v Benghází, asi kilometer od detskej nemocnice, v ktorej prepukla epidémia AIDS v roku 1998.http://www.timesonline.co.uk/tol/news/world/europe/article2651444.ece

 Súdne procesy v Líbyi 
HIV súdny proces v Líbyi začal po vypuknutí epidémie AIDS v detskej nemocnici v Benghází v roku 1998. Vălčevová a ostatní zdravotnícki pracovníci boli zatknutí v roku 1999 a obvinení z nakazenia 438 detí HIV infikovanou krvou v nemocnici. Obvinenia odmietli a zahraniční vedci dospeli k záveru, že epidémia AIDS bola pravedepodobne spôsobená zlými hygienickými podmienkami v nemocnici. Sestričky Snežana Dimitrovová, Nasia Nenovová, Vaľa Červeňašková, Valentína Siropulová a Kristiana Valčevová, a lekár Ašraf Džuma al-Hadžúdž, boli prvýkrát odsúdení na smrť v roku 2004. Najvyšší súd v Líbyi nariadil nový proces pre zdravotníckych pracovníkov po spŕške medzinárodnej kritiky a rozhorčenia nad rozsudkom. Druhý proces skončil s tým istým výsledkom v decembri 2006. Viacero sestričiek vypovedalo, že ich priznania boli vynútené násilím - že ich mučili a znásilňovali.http://www.guardian.co.uk/world/2007/jul/11/aids.libya Po tretíkrát boli zdravotnícki pracovníci odsúdení na smrť 11. júla 2007.  V roku 2007 Najvyššia súdna rada v Líbyi zmenila ich rozsudok na doživotné väzenie.

 Prepustenie 
Po 2755 dňoch strávených vo väzení Líbya súhlasila, že si sestričky môžu odpykať svoj doživotný trest v Bulharsku v záujme zachovania dobrých vzťahov s členskými štátmi Európskej únie. No krátko po prílete zdravotníkov domov im bulharský prezident Georgi Părvanov udelil milosť.http://news.bbc.co.uk/2/hi/europe/6913658.stm Dohodu o oslobodení sestričiek sa podarilo dosiahnuť až po mnohých rokoch intenzívneho medzinárodného tlaku, hlavne zo strany Európskej únie. "Bez neho by sme dnes neboli slobodní," povedala Valčevová v rozhovore počas návštevy Európskeho parlamentu v roku 2007.

 Publikácie 
V roku 2008 Kristiana Valčevová prezentovala v Bulharsku svoju knihu "Nepokorená", ktorú napísala v spolupráci s novinárkou Miroľubou Benatovou.http://www.sofiaecho.com/article/book-8-years-hostage-of-gaddafi-presented/id_26954/catid_70 Kniha vyšla pod rôznymi názvami vo francúžštine, nemčine a angličtine.http://www.novinite.com/view_news.php?id=86096

 VIP Brother 
Kristiana momentálne (2009) patrí medzi 17 obyvateľov domu tretej série reality šou VIP Brother v Bulharsku. Každý z účastníkov bude súťažiť pre dobročinné účely.

 Referencie  

Kategória:Zdravotné sestry
Kategória:Osobnosti zo Sofie